Illum il-Kunsill adotta konklużjonijiet dwar "Livell ġdid ta' ambizzjoni għal suq uniku kompetittiv". Dawn il-konklużjonijiet huma t-tweġiba tal-Kunsill għal appelli riċenti mill-Kunsill Ewropew għal approċċ integrat u proattiv għas-suq uniku, li għandu jgħaqqad il-politiki rilevanti kollha u jneħħi l-ostakli mhux ġustifikati li fadal, filwaqt li jevita li joħloq oħrajn ġodda, b'mod partikolari dwar il-libertà li jiġu pprovduti servizzi u dwar id-diġitalizzazzjoni. Is-suq uniku huwa kisba enormi u huwa pilastru għar-robustezza u l-kompetittività globali tal-ekonomija Ewropea. Il-konklużjonijiet tal-lum ma jħallu l-ebda dubju dwar id-determinazzjoni tagħna li nieħdu kwalunkwe miżura neċessarja għal suq uniku aktar integrat, kompletament effiċjenti, adatt għall-era diġitali u mingħajr ostakli, fejn ir-regolamenti jiġu implimentati bis-sħiħ, għall-benefiċċju tan-negozji u taċ-ċittadini tagħna. Nicolae Hurduc, Ministru għar-Riċerka u l-Innovazzjoni tar-Rumanija Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa